ΓΡΑΠΤΗ ΕΡΩΤΗΣΗ E-1925/03

υποβολή: Peter Skinner (PSE) προς την Επιτροπή

(12 Ιουνίου 2003)

Θέμα: Επίδομα καυσίμων για το χειμώνα

Ένα άτομο που παλαιότερα ανήκε στην εκλογική μου περιφέρεια και τώρα ζει στις Κάτω Χώρες, με ρώτησε για ποιο λόγο, αν και λαμβάνει κρατική σύνταξη από το ΗΒ, δεν δικαιούται του επιδόματος καυσίμων που καταβάλλεται στους συνταξιούχους τους διαμένοντες στο ΗΒ.

Θα ήθελα παρακαλώ να μου επιβεβαιώσετε ότι το επίδομα αυτό θα πρέπει να καταβάλλεται σε όλους τους βρετανούς πολίτες που λαμβάνουν σύνταξη από το ΗΒ αν και διαμένουν σε άλλο κράτος μέλος της ΕΕ.

Απάντηση της κ. Διαμαντοπούλου εξ ονόματος της Επιτροπής

(2 Ιουλίου 2003)

Ύστερα από μακρά συζήτηση μεταξύ των βρετανικών αρχών και της Επιτροπής, το Ηνωμένο Βασίλειο συμφώνησε να πληρώσει τους λογαριασμούς των χειμερινών καυσίμων σε άτομα που διαμένουν σε άλλα κράτη μέλη, με την προϋπόθεση ότι έλαβαν έναν τέτοιο λογαριασμό προτού αποχωρήσουν από το Ηνωμένο Βασίλειο.

Είναι σημαντικό ναπενθυμιστεί ότι η κοινοτική νομοθεσία για την κοινωνική ασφάλιση, δηλαδή ο κανονισμός (ΕΟΚ) 1408/71(1), καλύπτει μόνον τον συντονισμό των συστημάτων κοινωνικής ασφάλισης για τα άτομα που κυκλοφορούν μέσα στην Ένωση. Σε καμία περίπτωση δεν αντικαθιστά τα εθνικά συστήματα κοινωνικής ασφάλισης, ενώ εναπόκειται εξ ολοκλήρου στα κράτη μέλη να οργανώσουν και να χρηματοδοτήσουν τα συστήματα της κοινωνικής τους ασφάλισης στο βέλτιστο δυνατό. Ο κανονισμός (ΕΟΚ) 1408/71 αποσκοπεί στην προστασία των δικαιωμάτων των ατόμων που κυκλοφορούν, αυτός καθεαυτός όμως δεν παρέχει δικαίωμα σε οφέλη που εμπίπτουν στα εθνικά συστήματα κοινωνικής ασφάλισης. Το δικαίωμα σε οφέλη εναπόκειται στην εθνική νομοθεσία. Σε τέτοια περίπτωση τα κράτη μέλη πρέπει φυσικά να τηρούν τις βασικές αρχές του κοινοτικού δικαίου, όπως η μη διάκριση λόγωπηκοότητας, δενπάρχει όμως ένδειξη ότι πρόκειται για τέτοιου είδους διάκριση στο εν λόγω παράδειγμα.

Εφόσον το Ηνωμένο Βασίλειο αποδέχεται το γεγονός ότι οι αποζημιώσεις για τα χειμερινά καύσιμα εμπίπτουν στο πλαίσιο του κανονισμού (ΕΟΚ) 1408/71, για όσους έχουν τέτοιο δικαίωμα βάσει του βρετανικού νόμου και εμπίπτουν στο προσωπικό πεδίο εφαρμογής του κανονισμού η αποζημίωση θα είναι εξαγώγιμη σε ένα άλλο κράτος μέλος. Εντούτοις, για όσους δεν έχουν τέτοιο δικαίωμα βάσει της εθνικής νομοθεσίας, ο κανονισμός (ΕΟΚ) 1408/71 δεν μπορεί να χρησιμοποιηθεί για την εξασφάλιση αναδρομικού δικαιώματος για τα άτομα που αποχώρησαν από το Ηνωμένο Βασίλειο προτού οργανωθεί το σύστημα το 1998.

Σύμφωνα με την αντίληψη της Επιτροπής οι αποζημιώσεις για τα χειμερινά καύσιμα δεν αποτελούν παροχές έναντι εισφορών, οπότε τα έτη εισφορών στην εθνική ασφάλιση δεν παίζουν κανένα ρόλο. Επίσης η χορήγησή τους ούτε συνδέεται με τη φορολογία ούτε εξαρτάται από προϋποθέσεις σχετικά με τους πόρους του ενδιαφερομένου. Ενώ μπορεί να παρουσιάζεται ως προσθήκη στη κρατική σύνταξη γήρατος, νομικώς δεν πρόκειται για κάτι τέτοιο· το δικαίωμα για σύνταξη γήρατος δεν αποτελεί όρο για τη χορήγηση της εν λόγω αποζημίωσης, καθώς είναι σαφές ότι τα άτομα ηλικίας 60 ετών και άνω μπορούν να έχουν τέτοιου είδους αξίωση προτού αποκτήσουν δικαίωμα για σύνταξη αποχώρησης. Ένα άτομο για να δικαιούται να αξιώσει τέτοια αποζημίωση, πρέπει να είναι ηλικίας άνω των 60 και ναπήρξε κάτοικος Ηνωμένου Βασιλείου κατά μία συγκεκριμένη ημερομηνία (κατά την ειδική εβδομάδα).

Οι Βρετανοίπήκοοι που ικανοποιούν τους όρους βάσει της εθνικής νομοθεσίας έχουν δικαίωμα αποζημίωσης του λογαριασμού των χειμερινών καυσίμων σε οποιοδήποτε κράτος μέλος κι αν κατοικούν. Εντούτοις, για τους λόγους που αναφέρονται παραπάνω, δεν έχουν όλοι οι συνταξιούχοι τέτοιο δικαίωμα, όμως αυτή η διαφορετική μεταχείριση δεν είναι αντίθετη προς το κοινοτικό δίκαιο.

(1) Κανονισμός (ΕΟΚ) 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, ΕΕ L 149 της 5.7.1971.